b'\n_START_ARTICLE_\nSchw\xc3\xa4bisch Hall\n_START_SECTION_\nEtimologija\n_START_PARAGRAPH_\nSchw\xc3\xa4bisch Hall je obi\xc4\x8dajno v starih dokumentih zapisan le kot Hall. Prvi del imena "Schw\xc3\xa4bisch", se nana\xc5\xa1a na ime regije, \xc5\xa0vabska (Schwaben v nem\xc5\xa1\xc4\x8dini). Najverjetnej\xc5\xa1i izvor drugega dela imena Hall je zahodno germanska besedna skupina, ki pomeni\xc2\xa0\xc2\xbbsu\xc5\xa1iti nekaj s segrevanjem\xc2\xab, verjetno se nana\xc5\xa1a na metodo pridelave soli z ogrevanjem slane podtalnice.  Rudnik soli je bil zaprt leta 1925.\n_START_SECTION_\nZgodnja zgodovina\n_START_PARAGRAPH_\nSol so pridobivali na lokaciji Schw\xc3\xa4bisch Halla \xc5\xbee Kelti v petem stoletju. Prvi\xc4\x8d je to omenjeno v dokumentu z naslovom \xc3\x96hringer Stiftungsbrief, ki sega v zadnja leta 11. stoletja. Verjetno je naselje najprej pripadalo grofom Comburg-Rothenburg in \xc5\xa1lo od njih k cesarski dinastiji Hohenstaufen (okoli 1116). Verjetno je cesar Friderik I. Barbarossa, ki je ustanovil cesarsko kovnico in za\xc4\x8del kovati tako imenovane hellerje. Hall je cvetel s proizvodnjo soli in kovancev. Leta 1204 je dobilo status mesta. _NEWLINE_Po padcu dinastije Hohenstaufen, se je Hall uspe\xc5\xa1no branil pred terjatvami plemi\xc5\xa1kih dru\xc5\xbein v soseski (Schenken von Limpurg). Konflikt kon\xc4\x8dno re\xc5\xa1i kralj Rudolf I. Habsbur\xc5\xa1ki leta 1280. To je omogo\xc4\x8dilo nemoten razvoj v Svobodno cesarsko mesto (Reichsstadt) Svetega rimskega cesarstva. Cesar Ludvik IV. Bavarski mu je podelil pravico poravnave notranjih konfliktov (Erste Zwietracht) v 1340. Po tem je mestu vladal notranji svet (Innerer Rat), ki je bil sestavljen iz dvanajstih plemi\xc4\x8dev, \xc5\xa1est "srednjih me\xc5\xa1\xc4\x8danov" in osem obrtnikov. Vodja sveta je bil St\xc3\xa4ttmeister (\xc5\xbeupan). Druga faza notranjih konfliktov je trajala med 1510-1512 (Zweite Zwietracht), ko je imelo prevladujo\xc4\x8do vlogo plemstvo. Soo\xc4\x8denje s plemi\xc5\xa1kimi dru\xc5\xbeinami je za\xc4\x8del St\xc3\xa4ttmeister Hermann B\xc3\xbcschler, \xc4\x8digar h\xc4\x8di Anna B\xc3\xbcschler je predmet popularne knjige harvardskega profesorja Stevena Ozmenta (\xc2\xbb\xc5\xbdupanova h\xc4\x8di: \xc5\xa0kandal v nem\xc5\xa1kem mestu v 16 st.\xc2\xab). Vodilno vlogo je prevzela kak\xc5\xa1na skupina dru\xc5\xbein, ki so predstavljale nov vladajo\xc4\x8di razred. Med njimi so bili Bonhoefferji, predniki Dietricha Bonhoefferja.\n_START_SECTION_\nSrednji vek\n_START_PARAGRAPH_\nOd 14. do 16. stoletja je Hall sistemati\xc4\x8dno pridobival velika ozemlja v okolici, predvsem od plemi\xc5\xa1kih dru\xc5\xbein in samostana Comburg. Bogastvo tega obdobja je mogo\xc4\x8de videti v nekaterih gotskih stavbah, kot je Cerkev svetega Mihaela (obnovljena med 1427-1526) s svojim impresivnim stopni\xc5\xa1\xc4\x8dem (1507). \xc5\xbde zelo zgodaj se je mesto pridru\xc5\xbeilo protestantski reformaciji. Johannes Brenz, privr\xc5\xbeenec Martina Luthra, je postal pastor cerkve svetega Mihaela leta 1522 in je hitro za\xc4\x8del reformirati cerkev in \xc5\xa1olski sistem po luteranskih navodilih._NEWLINE_Hall je utrpel veliko \xc5\xa1kodo med tridesetletno vojno, \xc4\x8deprav ni bil nikoli oblegan ali prizori\xc5\xa1\xc4\x8de bitk. Vendar je bil prisiljen pla\xc4\x8dati ogromne vsote denarja vojskam razli\xc4\x8dnih strani, \xc5\xa1e posebej imperialnim, \xc5\xa1vedskim in francoskim vojakom, ki so zagre\xc5\xa1ili \xc5\xa1tevilna grozodejstva in ropali po mestu in okolici. Med letoma 1634 in 1638 je vsak peti prebivalec umrl od lakote in bolezni, zlasti kuge. Vojna je pustila mesto obubo\xc5\xbeano in gospodarsko uni\xc4\x8deno. S pomo\xc4\x8djo reorganizacije proizvodnje in trgovine soli in rasto\xc4\x8de trgovine z vinom, se je presenetljivo hitro pobralo.\n_START_SECTION_\n17. stoletje do zgodnjega 20. stoletja\n_START_PARAGRAPH_\nPo\xc5\xbeari so bili stalna gro\xc5\xbenja ve\xc4\x8dinoma lesenim hi\xc5\xa1am v mestu. Veliki po\xc5\xbeari v letu 1680 in \xc5\xa1e posebej leta 1728 so uni\xc4\x8dili velik del mesta, kar je imelo za posledico novogradnje v baro\xc4\x8dnem slogu, kot je primer Mestna hi\xc5\xa1a._NEWLINE_Napoleonske vojne so prinesle v zgodovino Halla konec statusa svobodnega cesarskega mesta. Po Lun\xc3\xa9villskem miru (1801), je mesto od Napoleona prevzela vojvodina W\xc3\xbcrttemberg in ve\xc4\x8d drugih manj\xc5\xa1ih dr\xc5\xbeav, kot nadomestilo za ozemlja na levi strani Rena, ki so jih prevzeli Francozi. To je potekalo leta 1802 - Hall je izgubil svoje ozemlje in politi\xc4\x8dno neodvisnost in postal Oberamtsstadt (primerljivo z ob\xc4\x8dino). Lastni\xc5\xa1tvo solin je bilo izro\xc4\x8deno dr\xc5\xbeavi. Gospodarska kriza v 19. stoletju je mnoge dr\xc5\xbeavljane prisilila preseliti se v druge kraje v Nem\xc4\x8diji ali tujini, predvsem v ZDA. Medtem ko so druga mesta, kot Heilbronn zaradi industrijske revolucije vztrajno rasla, je prebivalstvo Halla stagniralo. Gospodarski polo\xc5\xbeaj se je izbolj\xc5\xa1al v drugi polovici 19. stoletja. Glavni dejavnik je bila \xc5\xbeelezni\xc5\xa1ka proga v Heilbronnu (1862), vendar znatna rast mesta ni sledila. \xc5\xa0ele leta 1920 in 1930 so bila zgrajena nova naselja v okolici starega mestnega jedra. Hall se je raz\xc5\xa1iril tudi z vklju\xc4\x8ditvijo Steinbacha (1930) in Hessentala (1936)._NEWLINE_Leta 1827 je bilo ustanovljeno zdravili\xc5\xa1\xc4\x8de s sede\xc5\xbeem na enem od otokov reke Kocher. Zlasti izgradnja \xc5\xbeeleznice (1862) je postala precej pozitiven dejavnik. Dobro ohranjeno staro mesto je prineslo tudi nara\xc5\xa1\xc4\x8dajo\xc4\x8de \xc5\xa1tevilo turistov. Od za\xc4\x8detka 20. stoletja je Hall razvil \xc5\xa1tevilne prireditve. \xc5\xa0e posebej dobro znane so gledali\xc5\xa1ke produkcije, ki se vsako leto izvajajo v centru mesta na stopnicah svetega Mihaela.\n_START_SECTION_\nNacisti\xc4\x8dna Nem\xc4\x8dija in 2. svetovna vojna\n_START_PARAGRAPH_\nLeta 1934 je bil Hall uradno preimenovan v Schw\xc3\xa4bisch Hall. V tretjem rajhu je bila zgrajena letalska baza Luftwaffe v Hessentalu. V \xc4\x8dasu Kristalne no\xc4\x8di 9. novembra 1938 so nacisti po\xc5\xbegali lokalno sinagogo v Steinbachu in opusto\xc5\xa1ili trgovine in hi\xc5\xa1e judovskih dr\xc5\xbeavljanov. Pribli\xc5\xbeno 40 judovski dr\xc5\xbeavljanov Schw\xc3\xa4bisch Halla je padlo kot \xc5\xbertev holokavsta v uni\xc4\x8devalnih tabori\xc5\xa1\xc4\x8dih v vzhodni Evropi. Leta 1944 je bilo ustanovljeno koncentracijsko tabori\xc5\xa1\xc4\x8de v bli\xc5\xbeini \xc5\xbeelezni\xc5\xa1ke postaje Hall-Hessental. \xc5\xbdelezni\xc5\xa1ka postaja v Hallu je bila cilj ameri\xc5\xa1kega letalskega napada 23. februarja 1945, vendar je bilo opusto\xc5\xa1enje v glavnem omejeno na predmestje St. Katharina in Unterlimpurg. Mesto je zasedla ameri\xc5\xa1ka vojska 17. aprila 1945 brez resnega odpora. \xc4\x8ceprav je bilo ve\xc4\x8d stavb uni\xc4\x8denih ali po\xc5\xa1kodovanih, je bilo zgodovinskemu staremu mestu prizaneseno.\n_START_SECTION_\nPo 2. svetovni vojni\n_START_PARAGRAPH_\nLeta 1960 je Schw\xc3\xa4bisch Hall dosegel status Gro\xc3\x9fe Kreisstadt. To pomeni, da je mesto prevzelo nekatere naloge okro\xc5\xbeja.\n_START_SECTION_\nLega in povr\xc5\xa1ina\n_START_PARAGRAPH_\nSchw\xc3\xa4bisch Hall se nahaja na starem solnem izviru v dolini reke Kocher, na obeh straneh odprtih z ve\xc4\x8d strmimi pobo\xc4\x8dji iz apnenca. Novej\xc5\xa1i deli mesta in pridru\xc5\xbeene vasi se nahajajo na obeh straneh reke na planoti Haller Ebene, ki je obdana z ve\xc4\x8djimi vzpetinami \xc5\xa1vabsko-frankovskega gozda (Schw\xc3\xa4bisch-Fr\xc3\xa4nkischen Walds). \xc5\xa0ir\xc5\xa1e obmo\xc4\x8dje ima dele\xc5\xbe v Naravnem parku Schw\xc3\xa4bisch-Fr\xc3\xa4nkische Waldberge, ravnice Kocher-Jagst in Hohenlohe-Haller. 104,23 km\xc2\xb2 celotnega mestnega obmo\xc4\x8dja je razdeljeno na okoli 55% kmetijskih zemlji\xc5\xa1\xc4\x8d, 24% gozdov, 11% zgradb in 7% odprtih prostorov ter 3% druge prometne povr\xc5\xa1ine.\n_START_SECTION_\nOkro\xc5\xbeja\n_START_PARAGRAPH_\nUrbano obmo\xc4\x8dje Schw\xc3\xa4bisch Hall je razdeljeno na 17 okro\xc5\xbeij. Dve od teh sosesk (Steinbach in Hessental) sta \xc5\xbee iz leta 1930, prej neodvisni skupnosti. v okviru ob\xc4\x8dinske reforme leta 1970 je bilo sedem okoli\xc5\xa1kih vasi ustanovljeno kot kraj s statusom Ortschaftsrat, ki ga vodi \xc5\xbeupan.\n_START_SECTION_\nDemografija\n_START_PARAGRAPH_\nNa dan 31. decembra 2012 je imel Schw\xc3\xa4bisch Hall 74.523 prebivalcev . Prebivalci Schw\xc3\xa4bisch Hall prihajajo iz ve\xc4\x8d kot 100 dr\xc5\xbeav. Na dan 31. decembra 2008 je bilo 18.838 protestantov, 7375 katolikov in 10234 bodisi drugih vere ali nevernih.\n_START_SECTION_\nGrb\n_START_PARAGRAPH_\nGrb mesta je razdeljen na dva dela. V zgornji polovici ka\xc5\xbee rumeni kri\xc5\xbe v rde\xc4\x8dem krogu na rumenem ozadju, v spodnji polovici belo roko obrnjena navzgor z belimi robovi v modrem krogu na rde\xc4\x8dem ozadju. Grb prikazuje dve plati Hellersa, srednjeve\xc5\xa1kega kovanca, ki so ga kovali v Schw\xc3\xa4bisch Hall\n_START_SECTION_\nArhitektura\n_START_PARAGRAPH_\nSchw\xc3\xa4bisch Hall ima me\xc5\xa1anico zgodovinskih in sodobnih stavb. Starej\xc5\xa1e stavbe so ve\xc4\x8dinoma srednjeve\xc5\xa1ke in narejene po principu predal\xc4\x8dne lesene gradnje, gotske in baro\xc4\x8dne dominirajo v sredi\xc5\xa1\xc4\x8du mesta. Bolj sodobne stavbe so na obrobju in v predmestjih.\n_START_SECTION_\nPomen za Slovence\n_START_PARAGRAPH_\nNa osnovi najnovej\xc5\xa1ih odkritij je postalo znano, da je leta 1550, brez imena in letnice, iz\xc5\xa1el pri tiskarju Petru Frentzu, Trubarjev Katekizem. To dejstvo temelji na primerjavi njegovih tiskov s tiski drugih tiskarn in ponovni analizi virov, ki jih je izvedel Helmut Claus in objavil v Gutenbergovem letopisu 2013.'